拉科魯尼亞體育會

拉科魯尼亞體育會係西班牙足球會，座落西班牙北部城鎮拉科魯尼亞，打西班牙皇家足協甲組聯賽第1組。球隊主場係里亞索體育場，可以容納 35,000 人。

歷史 
拉科魯尼亞係喺1906年成立。啱啱成立嗰陣只係西班牙蚊型球會，到1940年代先至打上西甲。之但係因為球會規模細，資源唔夠多，幾十年嚟拉科魯尼亞都只可以打西乙聯賽，重曾經跌落丙組。

1991年拉科魯尼亞終於升上西甲。1995年佢哋喺西班牙國王盃打贏咗華倫西亞攞咗冠軍。1999-2000年球季拉科趁巴塞羅那內訌，聯賽一路帶頭，贏咗西甲聯賽冠軍。喺2000-01至2003-04年四個球季，拉科魯尼亞都打入西甲頭三位，攞過一次西班牙國王盃冠軍同埋兩次西班牙超級盃冠軍，並參與2000-01至2004-05年五季歐聯賽事，其中2003-04年嗰屆八強首回合作客輸畀AC米蘭4-1，但次回合喺主場4-0，總比分5-4奇跡反勝打到入四強。2010-11年球季，拉科魯尼亞最終排西甲第18位，下屆要降落西乙比賽。2011-12年球季，拉科魯尼亞奪得西乙冠軍，事隔一年後上返西甲。

2019-20年球季，拉科魯尼亞最終排西乙第19位，下屆要降落西乙二比賽。

獎項 
 西甲冠軍
 1999/2000
 西班牙國王盃冠軍
 1995、2002
 西班牙超級盃冠軍
 1995、2000、2002

拎 
 官方網站
 官方認證嘅球迷網站

西班牙足球球會